CELEX: C2007/020/16
Language: el
Date: 2007-01-27 00:00:00
Title: Υπόθεση C-486/06: Αίτηση για την έκδοση προδικαστικής αποφάσεως, την οποία υπέβαλε το Hof van beroep te Antwerpen (Βέλγιο) στις 27 Νοεμβρίου 2006 — BVBA Van Landeghem κατά Βελγικού Δημοσίου

27.1.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 20/12
            
         Αίτηση για την έκδοση προδικαστικής αποφάσεως, την οποία υπέβαλε το Hof van beroep te Antwerpen (Βέλγιο) στις 27 Νοεμβρίου 2006 — BVBA Van Landeghem κατά Βελγικού Δημοσίου
   (Υπόθεση C-486/06)
   (2007/C 20/17)
   Γλώσσα διαδικασίας: η ολλανδική
   Αιτούν δικαστήριο
   Hof van beroep te Antwerpen
   Διάδικοι στην υπόθεση της κύριας δίκης
   
      Εφεσείουσα: BVBA Van Landeghem.
   
      Εφεσίβλητο: Βελγικό Δημόσιο
   Προδικαστικό ερώτημα
   
      «Πρέπει pick-ups — οχήματα με κινητήρα, τα οποία αποτελούνται, αφενός, από κλειστό θάλαμο που χρησιμεύει ως χώρος μεταφοράς προσώπων, όπου πίσω από τη θέση ή το έδρανο του οδηγού βρίσκονται πτυσσόμενα ή δυνάμενα να αφαιρεθούν καθίσματα με ζώνες ασφαλείας τριών σημείων και, αφετέρου, από μια χωριστή από τον θάλαμο ανατρεπόμενη καρότσα ύψους έως 50 εκ., που μπορεί να ανοίγει μόνο στην οπίσθια πλευρά και δεν διαθέτει κανένα σύστημα στερεώσεως φορτίων — τα οποία διαθέτουν ένα εξαιρετικά πολυτελές full-option εσωτερικό (που περιλαμβάνει ηλεκτρικώς ρυθμιζόμενα καθίσματα, δερμάτινα καθίσματα, καθρέπτες και παράθυρα με ηλεκτρικό χειρισμό, στερεοφωνική εγκατάσταση με συσκευή CD, κ.λπ.), σύστημα πεδήσεως ABS, αυτόματο βενζινοκινητήρα 4 έως 8 λίτρων πολύ υψηλής καταναλώσεως, κινήσεως 4 Χ 4 και με πολυτελείς (σπορ) ζάντες, που δηλώθηκαν προς θέση σε ελεύθερη κυκλοφορία και χρήση κατά το χρονικό διάστημα από 10.4.1995 έως 4.12.1997, να καταταγούν στην κλάση 8703 της τότε ισχύουσας συνδυασμένης ονοματολογίας (που αρχικώς θεσπίσθηκε με τον κανονισμό (ΕΟΚ) 2658/87 (1) του Συμβουλίου, της 23ης Ιουλίου 1987, για τη δασμολογική και στατιστική ονοματολογία, ΕΕ L 256 της 7ης Σεπτεμβρίου 1987) ως αυτοκίνητα και άλλα οχήματα με κινητήρα, σχεδιασμένα κυρίως για τη μεταφορά προσώπων (άλλα από εκείνα της κλάσεως 8702), στα οποία περιλαμβάνονται και τα οχήματα τύπου στέισον βάγκον ή break και τα αγωνιστικά οχήματα, ή στην κλάση 8704 της όπως ίσχυε τότε συνδυασμένης ονοματολογίας ως αυτοκίνητα οχήματα για τη μεταφορά εμπορευμάτων ή σε άλλη κλάση πλην της κλάσεως 8703 ή της κλάσεως 8704 της όπως ίσχυε τότε συνδυασμένης ονοματολογίας;»
   
   
      (1)  ΕΕ L 256, σ. 1.